Sentrum og havna, Montevideo
Plaza de la independencia 1900
Tysk kart over Montevideo fra 1888
**Montevideo** er hovedstaden og den største byen i Uruguay. Byen er også landets kommersielle og industrielle sentrum. Montevideo er den sørligste hovedstaden i Amerika (lokalisert nesten to mil lenger sør enn Buenos Aires, Argentina, som ligger vestenfor). 

Montevideo regnes som en av de ti tryggeste byene i Latin-Amerika og den søramerikanske byen med den beste livskvaliteten. Montevideo regnes også for Mercosurs hovedstad, siden blant annet Sammenslutningen for latinamerikansk integrasjon (ALADI) har sitt hovedkontor i byen. Den er klassifisert som en Beta-verdensby, rangert på 7.-plass i Latin-Amerika og 73.-plass i verden.

Befolkning
----------

Befolkningen i Montevideo utgjør 1,5 millioner. Av disse er omtrent 33 % av italiensk avstamning, og en stor del av den øvrige befolkningen er av europeisk avstamning. Samlet utgjør disse 88 % av bybefolkningen. I Montevideo bor 44 % av hele landets befolkning, og i den omkringliggende provinsen Canelones, som for det meste består av forsteder, ytterligere bor 12 %. Urfolket i Uruguay ble stort sett utryddet som følge av den europeiske koloniseringen, og det er praktisk talt ingen etterkommere igjen. 5 % av befolkningen er mestiser (av både urfolksavstamning og europeisk avstamning). 4 % er av afrikansk avstamning, og denne gruppen lever i stor grad avsondret fra resten av befolkningen. De fleste innbyggerne er katolske, mens den jødiske befolkningen på over 40 000 er både godt integrert og aktiv.

| År | Folketall |
| --- | --- |
| 1730 | 400 |
|
| 1778 | 4 270 |
|
| 1808 | 9 400 |
|
| 1829 | 9 000 |
|
| 1852 | 34 000 |
|
| 1860 | 58 000 |
|
| 1889 | 215 000 |
|
| 1908 | 310 000 |
| 1963 | 1 202 156 |
| 1975 | 1 176 049 |
| 1985 | 1 251 511 |
| 1996 | 1 303 182 |
| 2004 | – |

Kilde: og fra tallene for 1963: *Instituto Nacional de Estadística de Uruguay*

Beliggenhet og klima
--------------------

Montevideo befinner seg i den sørlige delen av landet, på nordbredden av den store elvemunningen *Río de la Plata*. Byen befinner seg på 34,5° sørlig bredde, og 56° vestlig lengde.

Klimaet er mildt med en snittemperatur på omtrent 13 °C, mens sommertemperaturer ligger på 40 °C og mer.

*18 de Julio*, byens hovedgate og en av de fineste i Sør-Amerika strekker seg fra Plaza Independencia ved kanten av *Ciudad Vieja*, Gamlebyen, mot strøket *Cordón*.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Klimadata for Montevideo |
| --- |
| Måned | Jan | Feb | Mar | Apr | Mai | Jun | Jul | Aug | Sep | Okt | Nov | Des | År |
| Normal maks. temp. °C | 28 | 28 | 26 | 22 | 18 | 15 | 14 | 15 | 17 | 20 | 23 | 26 | 21,0 |
| Døgnmiddeltemp. °C | 22 | 22 | 20 | 17 | 13 | 11 | 10 | 11 | 12 | 14 | 18 | 21 | 15,9 |
| Normal min. temp. °C | 17 | 16 | 15 | 12 | 9 | 6 | 6 | 6 | 8 | 9 | 12 | 15 | 10,9 |
| Nedbør (mm) | 74 | 66 | 99 | 99 | 84 | 81 | 74 | 79 | 76 | 66 | 74 | 79 |  |

|  |  |
| --- | --- |
|  Diagram |  • *Kilde: br.weather.com* |
|  | 
 
 
74
 
28
17
 | 
 
 
66
 
28
16
 | 
 
 
99
 
26
15
 | 
 
 
99
 
22
12
 | 
 
 
84
 
18
9
 | 
 
 
81
 
15
6
 | 
 
 
74
 
14
6
 | 
 
 
79
 
15
6
 | 
 
 
76
 
17
8
 | 
 
 
66
 
20
9
 | 
 
 
74
 
23
12
 | 
 
 
79
 
26
15
 |

 |

Historie
--------

Bakgrunnen for bygrunnleggelsen må forstås ved rivaliseringen mellom de spanske og portugisiske koloniene i Sør-Amerika. Portugiserne grunnla byen Colonia del Sacramento i 1680, lengre inn i elvemunningen, på tross av spanske krav på området. Spanjolene kasted portugiserne ut av et nærliggende fort i 1724, og så grunnlag den spanske guvernøren i Buenos Aires byen **Montevideo** 24. desember 1726 for å hindre ytterligere portugisisk ekspansjon inn i Río de la Plata-munningen.

I 1828 ble byen hovedstad i Uruguay. Det finnes i alle fall to forklaringer på navnet *Montevideo*: Den første mener det kommer fra portugisisk *Monte vide eu*, altså «jeg ser et fjell». Den andre er en spansk kartlokalisering kalt «Monte VI De Este a Oeste», som betyr «det sjette fjellet fra øst mot vest». Det opprinnelige navnet var **San Felipe y Santiago de Montevideo**, etter helgenene Filip og Jakob.

Fra tidlig 1800-tall kom byen under sterk innflytelse fra britene, dette for å unngå å komme under handelsmessig kontroll fra Argentina og Brasil. Byen ble gjentatte ganger beleiret av den argentinske diktatoren Juan Manuel de Rosas mellom 1838 og 1851. Mellom 1860 og 1911 bygde britene et omfattende jernbanenett mellom byen og resten av landet.

Under 2. verdenskrig var Montevideo åsted for en kjent episode. Et mindre tysk slagskip, Admiral Graf Spee, søkte tilflukt etter et slag mellom tyske og britiske skip i Río de la Plata 13. desember 1939, trakk skipet seg inn i til havn i Montevideo. For å redde mannskapet fra det han trodde var et tapt slag, senket kaptein Hans Langsdorff skipet 17. desember. To dager senere begikk han selvmord.

Siden 2005 har borgermesteren, *Intendente Municipal*, vært Ricardo Ehrlig fra partiet Frente Amplio, som med 56% av stemmene slo Pedro Bordaberry fra Partido Colorado, som bare fikk 26% av stemmene.

Montevideo har en naturlig havn, i motsetning til sin østlige nabo Buenos Aires.

Kultur og severdigheter
-----------------------

Teatro Solís
Det mest kjente teatret i byen er Teatro Solís fra 1856, ett av verdens store operahus. Det rommer et fullstendig operakompani, en ballett, to symfoniorkestre, et musikkonservatorium m.m. I tillegg finnes det en stor teater- og musikkteaterscene i byen.

Vekst/økonomi
-------------

World Trade Center Montevideo.
Montevideo begynte som en liten bosetting. I 1860 hadde Montevideo en befolkning på 37 784. I 1884 hadde befolkningen vokst til 104 472, et tall som inkluderer mange nyinnvadrede europeere. Handel var på dette tidspunkt byens viktigste inntektskilde, og den utviklet seg til å bli en konkurrent for Buenos Aires. Tidlig på 1900-tallet kom det et stort antall innvandrere, for det meste fra Spania og Italia, og i 1908 var 30% av befolkningen født i utlandet.

Ved midten av det 20. århundre førte militærdiktatur og økonomisk stagnasjon til en økonomisk tilbakegang som fremdeles kan merkes i dag. Mange fattige fra landsbygda oversvømmet byen, mange av dem bosatte seg i *Ciudad vieja*, Gamlebyen. Nylig har et økonomisk oppsving og sterkere handelsforbindelser med nabolandene ført til en sterkere utvikling i jordbruket og håp om større vekst og velstand.

I 2004 hadde byen en befolkning på 1,35 millioner av en totalbefolkning i Uruguay på 3,43 millioner. Storbyområdet har ca. 1,8 millioner mennesker.

Montevideos lufthavn er Carrasco internasjonale lufthavn.

Instituttet Mercer Human Rescource Consulting ranket i april 2006 Montevideo som den byen i Latin-Amerika med best livskvalitet.

Utdanning
---------

I 1849 åpnet det statlige Universidad de la República (UdelaR) i en campus nær elvebredden. Noen fakulteter, slik som de juridiske, medisinske, ingeniør- og økonomifakultetene, befinner seg i sentrum av byen. Universitetet har også filialer i forstedene.

Nasjonalbiblioteket (spansk: *Biblioteca Nacional de Uruguay*) er å finne i de nye bydelene i sentrum. Andre institusjoner for høyere utdanning i Montevideo er den Universitetet i Montevideo fra 1986, Uruguays Katolske Universitet Dámaso Antonio Larrañaga fra 1882, det Universidad de la Empresa fra 1998, det Uruguays ORT universitet fra 1942 og det nasjonale teknologiske universitet (også i Durazno og Fray Bentos).

Bydeler og kommuner
-------------------

Kart over Montevideo
Montevideo er delt inn i 62 bydeler (*barrios*) og 7 kommuner (*municipios*) (A, B, C, CH, D, E og F):

|  |  |  |
| --- | --- | --- |
| 1. Ciudad Vieja
2. Centro
3. Barrio Sur
4. Aguada
5. Villa Muñoz
6. Cordón
7. Palermo
8. Parque Rodó
9. Tres Cruces
10. La Comercial
11. Larrañaga
12. La Blanqueada
13. Parque Battle, Villa Dolores
14. Pocitos
15. Punta Carretas
16. Unión
17. Buceo
18. Malvín
19. Malvín Norte
20. Las Canteras
21. Punta Gorda
 | 22. Carrasco
23. Carrasco Norte
24. Bañados de Carrasco
25. Flor de Maroñas
26. Maroñas, Parque Guaraní
27. Villa Española
28. Ituzaingó
29. Castro Castellanos (eller Pérez Castellanos)
30. Mercado Modelo, Bolivar
31. Brazo Oriental
32. Jacinto Vera
33. La Figurita
34. Reducto
35. Capurro, Bella Vista
36. Prado
37. Atahualpa
38. Aires Puros
39. Paso de las Duranas
40. Belvedere
41. La Teja
42. Tres Ombúes, Pueblo Victoria
 | 43. Cerro
44. Casabó, Pajas Blancas
45. La Paloma
46. Paso de la Arena
47. Nuevo París
48. Conciliación
49. Sayago
50. Peñarol, Lavalleja (40 Semanas)
51. Colón Centro y Noroeste
52. Lezica, Melilla
53. Colón Sudeste, Abayubá
54. Manga, Toledo Chico
55. Casavalle
56. Cerrito
57. Las Acacias
58. Jardines del Hipódromo
59. Piedras Blancas
60. Manga
61. Punta de Rieles, Bella Italia
62. Villa García, Manga Rural
 |

Sport
-----

Montevideo var vertsby for Fotball-VM i 1930, og fotballarenaen Estadio Centenario ses av mange på som en helligdom i verdensfotballen. To av de viktigste lagene i Sør-Amerika, nemlig Peñarol og Club Nacional de Football (Nacional] hører hjemme i Montevideo.

Bybilde
-------

Torre de las Telecomunicaciones, Montevideo, Uruguay.
Montevideo har en uvurderlig arkitektonisk arv, fra empire-stilen fram til postmodernismen i bygg som TV-tårnet Torre Antel og World Trade Center Montevideo. Sør-Amerikas eldste skyskraper, Palacio Salvo dominerer sjøfronten sett fra Montevideo-bukta.

De to første monumentalbyggene i byen er Catedral Metropoliana og Rådhuset, begge med fasaden mot Plaza Matriz i Gamlebyen. I bydelen Pocitos, nær stranda, finnes mange vakre bolighus bygd av arkitektene Bello og Reborati mellom 1920 og 1940. Dette strøket skiftet imidlertid karakter da ulike boligbygg ble reist her i 1970- og 1980-årene.

Samarbeidsbyer
--------------

  Spanias flagg Barcelona, Spania  

  Colombias flagg Bogotá, Colombia  

  Argentinas flagg Buenos Aires, Argentina  

  Spanias flagg Cádiz, Spania  

  Brasils flagg Porto Alegre, Brasil  

  Bolivias flagg La Paz, Bolivia  

  Argentinas flagg La Plata, Argentina  

  Spanias flagg Madrid, Spania  

  Spanias flagg Melilla, Spania  

  Kinas flagg Qingdao, Kina  

  Canadas flagg Québec (by), Canada  

  Argentinas flagg Rosario, Argentina  

  Russlands flagg St. Petersburg, Russland  

  Brasils flagg São Paulo, Brasil  

  Kinas flagg Tianjin, Kina  

  New Zealands flagg Wellington, New Zealand

Kjente personer fra Montevideo
------------------------------

* Samuel Blixen (1867-1909), forfatter og journalist.
* Bárbara Mori (f. 1978), skuespiller, modell og forfatter.
* Alfredo Zitarrosa (1936-1989), sanger, poet, forfatter og journalist.
* China Zorrilla (1922-2014), skuespiller.

Referanser
----------

1. ↑  *San José entre las 10 ciudades más seguras de Latinoamérica, según un estudio* Arkivert 29. november 2011 hos Wayback Machine. (spansk)
2. ↑  *Montevideo, Buenos Aires, most liveable cities of South America* i mercopress.com (engelsk)
3. ↑  [= The World According to GaWC 2012] (engelsk)
4. ↑  Innvandring i Uruguay (spansk)
5. ↑  ine.gub.uy (spansk)
6. ↑  *Bidrag til urbane geografi Montevideo*, Utgave 108, av Günter Mertins, S.107 ff; dukket opp i selv-publisering Marburg Geographical Society e.V. 1987
7. ↑  Statistiske data av *Instituto Nacional de Estadística de Uruguay* 1963–1996 Arkivert 23. november 2011 hos Wayback Machine. (DOC)
8. ↑  Klima (engelsk)
9. ↑  Armada Nacional, 2008. armada.mil.uy Arkivert 14. mai 2011 hos Wayback Machine. (spansk)
10. ↑  «Arkivert kopi». Arkivert fra originalen 6. februar 2006. Besøkt 28. juli 2006.  (engelsk)
11. ↑  «Arkivert kopi». Arkivert fra originalen 6. april 2007. Besøkt 28. juli 2006.
12. ↑  Universidad de la República (spansk)
13. ↑  Uruguays ORT universitet (spansk)
14. ↑  Ajuntament de Barcelona Arkivert 17. juni 2009 hos Wayback Machine. (spansk)
15. ↑  Madrids offisielle sider
16. ↑  St. Petersburg
17. ↑  International Relations – São Paulo City Hall – Official Sister Cities Arkivert 21. mai 2010 hos Wayback Machine.

Eksterne lenker
---------------

* Offisielt nettsted Rediger på Wikidata

* (en) Montevideo – kategori av bilder, video eller lyd på Commons Rediger på Wikidata

* (en) Montevideo – galleri av bilder, video eller lyd på Commons Rediger på Wikidata
* Montevideo offisielle sider
* Panoramic pictures of Montevideo
* Montevideo Hotels
* Montevideo Property

| * v
* d
* r
Hovedsteder i Sør-Amerika |
| --- |
| **Asunción** (Paraguay) **·** **Bogotá** (Colombia) **·** **Brasília** (Brasil) **·** **Buenos Aires** (Argentina) **·** **Caracas** (Venezuela) **·** **Cayenne** (Fransk Guyana) **·** **Georgetown** (Guyana) **·** **Lima** (Peru) **·** **Montevideo** (Uruguay) **·** **Paramaribo** (Surinam) **·** **Quito** (Ecuador) **·** **Santiago de Chile** (Chile) **·** **Sucre** (Bolivia) |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** BNE **·** GeoNames **·** MusicBrainz
 |